**Referat Styremøte Bakerovnsgrenda Huseierforening**

**Dato:** 18. april 2017

**Tilstede**: Åse Hagen, Kjell Erik Fagertun, Hans Randen, Pål Arne Kastmann

**Referent**: Pål Arne Kastmann

**1: Tidspunkt for fremtidige møter**

Vedtatt at fremtidige møter fortrinnsvis legges til tirsdager kl. 19.

**2: Valg av styreleder og andre ansvarsområder**

Åse foreslått som styreleder for en ny periode – vedtatt uten innsigelser av styret. Pål tok på seg ansvar for drift av hjemmeside. Nytt passord skal etableres – samme for PC, mailkonto og webside (Pål). Styrereferat legges ut på hjemmesiden som før, men mail sendes til beboerne med informasjon om at nytt styremøte er avholdt (blindkopi til alle inkludert styret).

**3: Vedlikehold av garasjer**

* Har sjekket med forsikringsselskapet ang. foreningens ansvar under bygging/vedlikehold av garasjer. Vi er dekket av forsikringen – vi trenger ikke byggherreforsikring utover dette.
* Hvis vanlig vedlikehold (bytte av planker, porter o.l.), så trengs ikke dette å meldes til kommunen.
* Søppelrommet til tun 3 rives – fuktskade og dessuten farlig på vinterstid pga. isdannelse. Ny søppelbod bygges og utvides litt mot veien.
* Lommedalen Bygg har sagt at de ikke har ledig til å starte vedlikehold før over sommeren, oppstart tidligst i august. Nye søppeldunker kommer i november, så naturlig at det bygges ny søppelbod først. Det ble på generalforsamlingen indikert at flere i grenda har byggteknisk kompetanse. Ønskelig at én av disse får i oppgave å følge opp fremdrift av vedlikehold iht. detaljert anbud – denne jobben vil kompenseres. Kjell Erik fortsetter dialogen med Lommedalen Bygg, og snakker samtidig med Pål Kjær i nr. 26 ang. kvalitetssikring av kontrakten når denne foreligger.

**4: Postkasse**

Vedtatt med flertall på generalforsamling at vi går for den foreslåtte løsningen – har ikke mottatt noen ytterligere innsigelser mot dette på epost i etterkant av generalforsamlingen. Styret setter i gang arbeidet med dette (Åse).

**5: Dugnad**

10. mai er foreslått som tidspunkt for vårdugnad. Sende ut varsel om dette på mail, printe og feste notis på garasjene. Ole Ludvig Akre vil feie bort grus i forkant av dugnad – 8. mai er optimalt, men eksakt dato kommer vi tilbake til. Beboerne må koste grus fra grøfter/plener og ut på veien før dette. Kjell Erik distribuerer denne til beboerne per epost, Åse setter opp notis på fellesområdet.

**6: Plenklipping**

Vi inngår avtale med Jon Thorstensen med oppstart medio mai. Kjell Erik følger opp.

**7: Arbeidsgrupper for elbil og taktekking**

Styret oppfordrer arbeidsgruppene til å sette i gang arbeidet, og vil følge opp dette i september.

**8: Tidspunkt for neste styremøte**

Tirsdag 6. juni, kl. 19.